Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 42/13/8803	Košice II, 2.3.2015
EEČ : 2-64-67-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: XXXXX
V trestnej veci vedenej proti obv. XXXXX  pre prečin zanedbania povinnej výživy podľa § 207 ods. 1, ods. 3 písm. b/  Trestného zákona -	pre skutok, 

že

-	v Košiciach a inde si neplní vyživovaciu povinnosť k svojim deťom XXXXX, nar. XXXXX, XXXXX a XXXXX, aj keď bol rozsudkom Okresného súdu v XXXXX zaviazaný prispievať na ich výživu sumou mesačne vo výške 1.000,- českých korún na XXXXX 800,- českých korún na XXXXX 200,- českých korún na XXXXX Túto si však úmyselne  neplní a tak dlhuje za obdobie od apríla 2010 doposiaľ k rukám matky XXXXX  sumu vo výške 39.560,- českých korún (1.436,30 €) a dcére XXXXX za obdobie od marca 2013 doposiaľ sumu vo výške 23.000,- českých korún (835,- €)

lebo zanikla trestnosť činu

Odôvodnenie:
Uznesením vyšetrovateľa  Okresného riaditeľstva PZ, Odboru kriminálnej polície  XXXXX sp. zn. XXXXXo dňa 09. 01. 2013 bolo podľa § 206 ods. 1 Trestného poriadku vznesené obvinenie XXXXX pre prečin zanedbanie povinnej výživy podľa § 207 ods. 1, ods. 3 písm. b/  Trestného zákona pre skutok, ako je uvedený vo výroku tohto uznesenia.

	Po ukončení vyšetrovania predložil vyšetrovateľ k PZ spis s návrhom na  zastavenie trestného stíhania, pretože obvinený dodatočne splnil svoju povinnosť a jeho konanie nemalo trvalo nepriaznivé následky na oprávnené osoby.

	Preskúmaním predloženého spisového materiálu som zistila, že zanikla trestnosť činu.

	Poškodené XXXXX a XXXXX zaslali na Okresné riaditeľstvo PZ, Odbor kriminálnej polície XXXXX dňa 05. 01. 2015 e-mail, v ktorom uvádzajú, že im obvinený XXXXX poštovou poukážkou uhradil dlžné výživné v plnej výške 62.560,- korún českých (2.271,36 €).

	Z ich výpovedí nevyplývajú také skutočnosti, ktoré by poukazovali, že konaním obvineného boli spôsobené trvalo nepriaznivé následky.

Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.

Vzhľadom na vyššie uvedené som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Zuzana Pramuková-Kolesárová
prokurátorka